cyanic-selkie/wikianc huggingface dataset:
முள்ளஞ்சேரி
முள்ளஞ்சேரி ஸ்ரீகிருஷ்ணன் ஆலயம்
41 நாட்கள் ஊர் பஜனை பாடுவார்கள் கடைசி நாளில் சப்பரபவனி நடைபெறும் இரவு ஹரிகதை இசைத்தட்டு நடனம் நடக்கும. மறுநாள் காலை வரை சப்பரபவனி உறிவிளையாடல் நடக்கும். உறிவிளையாடுபவர் கிருஷ்ணன் வேடம் அணிந்திருப்பார் வாத்தியத்துக்கு ஏற்ற இசை அசைவுகளுடன் விளையாடுவார். உறிபிடிப்பவர் விடாமல் கடைசி வரை ஆட்ட வைப்பா. திரளான மக்கள் கூடுவா. பொழது போக்கு வசதிக்காக சினிமாவுகுசெல்ல வேண்டுமானால் மார்த்தாண்டம் செல்ல வேண்டும். இளைஞர்கள் மட்டுமே செல்ல முடியும். உழைக்கும் வர்க்கத்திற்கு நேரம் இருக்காது ஊர் திருவிழாவுக்கு பெரும் கூட்டம் கூடும்.
கம்புக்களியல்
1972 ஆம் ஆண்டு லெச்சுமணன் ஆசானிடம் கம்புக்களியல் என்ற விளையாட்டு முறையை கற்றார்கள் 8 பேர் நின்று விளையாட வேண்டும். கையில் இரண்டு குறு கம்பு வைத்திருப்பார்கள் 4 பேர் பாடல் பாடுவார்கள் தாளம் ஒருவர் இசைப்பார். தாளத்துக்கும் பாட்டுக்கும் ஏற்ப 8 பேரும் முறைதவறாமல் விளையாடுவார்கள் ஒருவர் தவறினால் விளையாட்டு நின்று விடும். இது ஒரு சிறந்த கலை விருந்தாக அமைந்தது. இதனால் பிரபலம் அடைந்து பல ஊர்களில் திருவிழாக்களுக்கு அழைப்பார்கள். கூட்டத்தினரை கவரும் வண்ணம் சிறப்பாக விளையாடி பாராட்டை பெறுவார்கள். இதனால் முள்ளஞ்சேரி கிராமம் பக்கத்து ஊர்களியல் பிரபலமானது. அப்போதைய அணியில் மிக இளம் வயதினராக முள்ளஞ்சேரி வேலையன் இருந்தார்.
நாடகக் கலை
1974 நாடகக் கலை தோன்றியது ஆலயவிழாவில் நாடகம் நடத்த வேண்டும் என்ற சிந்தனையின் ஒட்டத்தில் அந்தக்காலத்தில் பி.எஸ்.சி பட்டதாரியான திரு.தங்க நாடார் எழுதி வெளியுர்அனுபவங்களும் பழைய திரைபடங்களையும் பார்த்த அனுபவம் கொண்ட திரு.கோபாலன் இயக்கத்தில் நகைச்சுவை எழுதும் ஆற்றல் பெற்ற அன்றைய புலவர் படிப்புக்கு ஆயத்தமாகி கொண்ட சிவராகவன் முனைப்பும் நாடகம் அமைய இருந்தன. சிறுவனாக இருந்த முள்ளஞ்சேரி வேலையன் .மு. வேலையனுக்கு கிழவி வேடம் கிடைத்தது.
முள்ளஞ்சேரியும் மு.வேலையனும்
கல்வியில் கிராமத்த எல்லா சிறுவர்களை போல் இருந்தலும் மனதில் ஏற்படும் சிந்தனைகளை பதித்து கொண்டவர் ஊர் மக்கள் தொழில் சிரமங்கள் முதலியவைகளை மனதில் பதித்து காரணம் தேடி தீர்வு காண முனைந்தவர் 13 வயதில் கம்புக் களியல் கற்றவர். சிறுவயதில் நாடகத்தில் ஏற்பட்ட தாக்கம் தன்னை 17 வயதிலேய நாடக எழுத்தாளனாக மாற்றிது. தாய்மேல் ஆணை என்ற நாடகம் அரச நாடகமாக இருந்தாலும் அவலங்களை எடுத்த கூறியது சிறுவன் எழுதிய நாடகம் என்பதால் மிகுந்த போராட்டத்திற்குபின்தான் ஆதரவு கிடைத்தது. தொடர்ந்து. சமூக சீர்திருத்த நாடகம் அரச நாடகங்கள் புராண நாடகங்கள் என 20 மேற்பட்ட நாடகங்களை முத்திரை பதித்தவர் தனது ஊர் பிரபலமாக வேண்டும் என்ற தணியாத தாகம் கொண்டவர் 11 வயதில் பெருந்தலைவர் காமராஜருக்கு மாலையிட்டு வரவேற்றார். சாமிநாடார் அவர்களுக்கு ஊர்பிரச்சினைகளுக்கான மனு எழுதிக்கொடுப்தும் சமூக தாக்கங்களாக பதிந்தன. நாடகம் எழுதும் தாக்கத்தை பழைய சினிமா படம் பார்த்தும் கலைஞர் எழுதிய வசனங்களை படித்தம் சிந்தனை மலர்ந்ததது கல்லூரி படிக்கும் போது நாடகத்தாக்கத்தால் தொடர்ந்து படிக்க மனம் இல்லாமல் இருந்த நிலையில் வாழ்க்கைக்காக தொழில் பட்டையபடிப்பு படித்து இயந்திர பட வரைவாளரக அரசு பணியாளர் ஆனார் சென்னை சென்று கம்பெனிகளில் பணிபுரிந்தார். சென்னையில் இருக்கும் போது ஊர்மக்கள கோவில நாடகம் என்ற நாட்டத்தால் ஊரில் வந்தார் 1984 இல் படவரைவயளர் பணியல் சேர்ந்தா பணியினால் குடும்ப வளாச்சி பொருளாதாரம் குடும்பவளர்ச்சி ஏற்பட்டது பல்முகசிந்தனை கொண்ட இவரால் பணி நேரம் போக தான் பிறந்த மண்ணுக்கும் சமுதாயத்திற்கும் தொண்டாற்ற விரும்பினார் கோவில் விழாக்களில் இளைஞர்கள் வளர்ச்சி குழந்தைகள் நலன் மகளீர் ஒருங்கிணைப்பு முதலியவைகளில் கவனம் செலுத்தினார். மேடைகளில் பேசுதல் பேசவைத்தல் பல்துறை பேச்சாளர்களை உருவாக்குதல் குழந்தைகளுக்கு சமயக்கல்வி பெண்களுக்கு திருவிளக்குபுஜை முதலியவைகளை ஏற்படுத்த முனைந்திருந்தார் பரிசுகள் வழங்கி ஊக்குவிப்பார் அதன் தொடாச்ச் பரிணாமம் பெற்று சிறப்புடன் சிறந்த விளங்கி வருகிறது. சமூக ஈடுபாடு: ஊர்முன்னேற்றத்திற்கு அமைப்பு ஒன்று எற்படவேண்டும் என்று பெரியார்கள் இளைஞர்கள் மகளிர்கள் கூட்டி கிராம மக்கள் மன்றம் என்ற ஏற்படுத்தினார்.அரசு பணியாளர் என்பதால் பொறுப்பாளர்கள் பிறரை வைத்து சிறப்பாக செயல்பட்டு வந்தார் கிராமத்திற்கு சாலை மேம்பாடு பஸ் வசதி சுயதொழில் இளைஞர் நலன் முதலியவைகளை முன் வைத்து பணிகள் செய்ததார். யாரிடமும் நன்கொடை பெறாமல் செர்ந்த செலவிலேயே பணிகள் செய்தார் அதற்காக சொந்த வாழ்க்கையில் எளிமையை கடைபிடித்து வருகிறா. முள்ளஞ்சேரி சாலை மேம்பாடு முதல்பணியாக இருந்தது ஊர்மக்களைத் திரட்டி பணி செய்தனர் கொல்லக்குடி விளை சாலை அடுத்த கட்டமாக இருந்தது. குடிநீர்வசதிக்காக நிறுவனங்களை அழைத்து குழாய்கிணறு அமைக்க முயன்றார் சுகாதார மேம்பாடுக்காக திட்டங்களை தொண்டு நிறுவனங்களை தொடர்பு கொண்டு அமைக்க வைத்தார்.
எழுத்தறிவுப் பணி: ஓன்பது வார்டுகளை முன் வைத்து பணிகள் செய்து எழுத்தறிவு இல்லாதவர்களை குறைந்த பட்சம் கையெழுத்து போட வேண்டும் என்ற நோக்கோடு 950 பேர்களுக்கு முகாம் அமைத்து எழுத்தறிவு வழங்கப் பட்டது. 1988 ஆம் காலகட்டத்தில் ஒரு புரட்சி ஆகும். அப்போது அறிவொளி திட்டம் தொடங்கப் படவில்லை என்பது சிறப்பு. முடியும் நாளில் கரவிளாகம் முதல் இலவுவிளை வரை பெண்கள் சிறுவர்கள் இளைஞர்களை திரட்டி கல்வி விழிப்புணர்வு பேரணி நடத்தப் பட்டது. இந்த எழுத்தறிவுப் பணியை கொல்லங்கோடு ஆசிரியர் பயிற்சி மாணவிகளைக் கொண்டு நடத்தப் பட்டது.
மருத்துவ முகாம்கள்: இலவச மருத்துவ முகாம்கள் கண் மருத்துவ முகாம்கள் கிராம சேவை முகாம் முதியோர் உதவித் தொகை பெற்றுக் கொடுத்தல் ஆதரவற்றோருக்கு உதவுதல் ஏழைப் பெண்கள் திருமண திட்டம் முதலியவற்றை பெற்றுக் கொடுத்தல் போன்ற பணிகள் சிறப்புடன் செய்யப் பட்டன. படிப்பை பாதியில் விட்டவர்களுக்கு எட்டாவது வகுப்பு தேர்வு எழுத பாடம் நடத்தி தேர்வு எழுத ஊக்குவித்தல் படிப்பகம் நடத்துதல் போன்ற பல்வேறு பணிகளால் சிறப்புற்றன. மக்கள் பணிசெய்யும் போது பயனாளிகள் யாரும் நமது வாழ்க்கை முன்னேற்றத்திற்காக செய்கிறார்கள் என உணர்ந்து கொள்வதில்லை. அதனால் வந்த எதிர்ப்புகளும் தொல்லைகளும் ஏராளம். சுராய தொழில் செய்து வருபவர்களை பாதுகாத்து பலன் கண்டவர்களின் நெருக்கடிகள் மிகவும் காயப் படுத்தின. இதனால் பொருளாதார நஷ்டமும் மன உழைச்சலும் ஏற்பட்டன. வுழ்க்கைக்கு உத்தரவாதமான பணிக்கே வேட்டு வைக்கவும் தாக்கவும் முயன்றனர். பணியிடத்தில் பண்பான நடத்தையும் நேரம் தவறாமையும் நேர்மையும் உழைப்பும் பாதுகாத்தன. சமூக பாதுகாப்பும் நாகர்கோவில் நாடாளுமன்ற உறுப்பினர் திரு என்.டென்னீஸ் அவர்களின் பாதுகாப்புதான் பக்க பலமாயிருந்தது.
முள்ளஞ்சேரி கிராமம் புரண மது பெற்ற கிராமம்: முள்ளஞ்சேரி கிராமம் புரண மது பெற்ற கிராமமாக மாறியது. கல்விபொருளாதாரம் ஆரோக்கியம் முதலியவைகளில் மாற்றம் ஏற்பட்டன. பொருளாதார வளர்ச்சிக்குப் பின் கிராம கயிறு தொழில்கள் கைவிடப் பட்டன. பெண்கல்வி கல்வி உயர்ந்ததால் தையல் பயிற்சி நலிவுற்றது. மெட்ரிக் பள்ளிகளின் தாக்கம் பாலர் கல்வி கைவிடப் பட்டது. அறிவுத்திறன் மேம்பாடும் சுயஉதவிக் குழுக்களின் வருகையும் பஞ்சாயத்து அமைப்புகளின் பணியும் உள்ளதால் தன்னார்வப் பணியின் தேவைகள் குறைந்துள்ளன. வளர்ச்சியின் வேகம் சிறந்த வீடுகளும் தனிநபர் வருமானமும் பெருகி உள்ளன. தச்சுத் தொழில் பட்டறைத் தொழில் கொத்தனார் வேலை அடிப்படை மக்களுக்கு ஆதாயம் கொடுக்கின்றன. போக்குவரத்து வாகனங்களும் தொழில் கடன்கள் படிப்புக் கடன்கள் பெறுவதில் தன்னிச்சையாக பெறும் வாய்ப்புகள் பெற்றுள்ளன. ஒழுக்கம் நல்லபழக்க வழக்கங்கள் முதலியவைகளில் இளைஞர்களை வழிகாட்ட வேண்டியது சமூக கடமையாக உள்ளது. படிப்பகம் நலிவுற்ற போது இளைஞர்கள் புத்துணர்வு பெற்று பராமரித்து புதுப்பித்து நடத்தி வருகிறார்கள்.
பகுப்பு:கன்னியாகுமரி மாவட்டத்திலுள்ள கிராமங்கள்
பாவியா
பாவியா (Bavia) என்பது குதிக்கும் சிலந்திகளின் பேரினமாகும்.
விளக்கம்
பாவியா சிற்றினங்கள் 6 to 11 mm நீளமுடையன. இந்த பேரினத்தின் சிற்றினங்கள் நீண்ட கால்களுடன் மெல்லியவை.
பழக்கவழக்கங்கள்
பாவியா பெரும்பாலும் புதர்களின் இலைகளில் அல்லது கீழ் மரக்கிளைகளில் வாழ்கின்றன.
பரவல்
பாவியா ஆத்திரேலிய பகுதி முழுவதும் காணப்படுகிறது. தனிமைப்படுத்தப்பட்ட சிற்றினம் ஒன்று, மடகாசுகரில் காணப்படுகிறது.
சிற்றினங்கள்
சனவரி 2021-ல் உலக சிலந்தி பட்டியலில் பட்டியலிடப்பட்ட சிற்றினங்கள்: வலது|thumb|250x250px| பெண் பா. செக்சுபங்க்டாட்டா
இந்தியாவில் காணப்படும் ஒரு சிற்றினத்திற்கு "பாவியா கைரலி " என்ற பெயர் பயன்படுத்தப்பட்டது. ஆனால் -ல் உலக சிலந்தி அட்டவணையால் இந்த பெயர் அங்கீகரிக்கப்படவில்லை.
மலேசிய அறிவியல் பல்கலைக்கழகம்
மலேசிய அறிவியல் பல்கலைக்கழகம் (University of Science, Malaysia) (சுருக்கமாக:USM) என்பது மலேசியாவில் அரசு சார்ந்த ஒரு பொதுப் பல்கலைக்கழகமாகும். இதற்கு பினாங்கில் (முதன்மை வளாகம்), கிளாந்தானில் (சுகாதார வளாகம்), நிபோங் திபாலில் (பொறியியல் வளாகம்) என மூன்று வளாகங்கள் உள்ளன. இந்தியாவின் KLE பல்கலைக்கழகத்தின் ஓர் உடன்பாட்டு இணக்கத்துடன் ஒரு மருத்துவத் துறையும் இங்கு இயங்கி வருகிறது.
கோலாலம்பூர் கல்வி நகரத்தில் (KLCE), கோலாலம்பூர் உலகளாவிய வளாகம் எனும் ஒரு புதிய வளாகம் திறப்பதற்கும் திட்டமிடப்பட்டுள்ளது. மலேசிய அறிவியல் பல்கலைக்கழகத்தில், 2011ஆம் ஆண்டு புள்ளி விவரங்களின்படி ஏறக்குறைய 30,118 இளங்கலை முதுகலை, முனைவர்த் துறை மாணவர்கள் கல்வி பயில்கின்றனர். இங்கு 1,495 முழுநேரக் கல்வியாளர்கள் பணியாற்றுகின்றனர். அதாவது 19 மாணவர்களுக்கு ஒரு விரிவுரையாளர் எனும் விகிதாசாரம் நடைமுறையில் உள்ளது.
வரலாறு
பினாங்கு மாநிலத்தில் ஒரு பல்கலைக்கழகக் கல்லூரி அமைக்க வேண்டும் என்பது ஒரு தீர்மானத்தின் மூலமாகக் கொண்டுவரப்பட்ட ஓர் உடன்படிக்கையாகும். அந்தத் தீர்மானத்திற்கு பினாங்கு மாநிலச் சட்டமன்றம் 1962இல் ஒப்புதல் வழங்கியது. பினாங்கு, சுங்கை அராவில் ஒரு துண்டு நிலம் கையகப்படுத்தப்பட்டது.
அந்த நிலத்தில், 7 ஆகஸ்ட் 1967இல், அப்போதைய மலேசியப் பிரதமர் துங்கு அப்துல் ரஹ்மான் அடிக்கல் நாட்டினார். 1969ஆம் ஆண்டில் மலேசியாவின் இரண்டாவது பல்கலைக்கழகமாக மலேசிய அறிவியல் பல்கலைக்கழகம் நிறுவப்பட்டது.
முதன் முதலில் புலாவ் பினாங்கு பல்கலைக்கழகம் (Universiti Pulau Pinang) என்று அழைக்கப்பட்டது. பினாங்கு குலுகோர் பகுதியில் இருந்த மலாயா ஆசிரியர்ப் பயிற்சி கல்லூரியின் கட்டிடங்களில் பாடங்கள் நடத்தப்பட்டன.
பல்துறை ஆய்வுகளின் முன்னோடி
அதன் பின்னர், 1971இல் மிண்டென் எனும் தற்காப்பு அமைச்சின் வளாகத்தில் 239 ஹெக்டேர் பரப்பளவில் புதிய கட்டடம் அமைக்கப்பட்டது. இந்த முதன்மை வளாகத்தைத் தவிர, மலேசிய அறிவியல் பல்கலைக்கழகத்திற்கு கிளாந்தானில் சுகாதார வளாகம் என்று வேறு ஒரு வளாகம் உள்ளது. இங்கு அறிவியல் மருத்துவம், சுகாதார மருத்துவம், பல் மருத்துவம் பயிற்றுவிக்கப்படுகின்றது.
பினாங்கு ஸ்ரீ அம்பாங்கில் உள்ள பொறியியல் வளாகத்தில் ஆறு பொறியியல் துறைகளில் பாடங்கள் நடத்தப்படுகின்றன. தூய அறிவியல், பயன்பாட்டு அறிவியல், மருத்துவ அறிவியல், கட்டிடத் தொழில்நுட்ப அறிவியல், சமூக அறிவியல், மனிதநேயக் கல்வித் துறைகளில் பயிற்றுவிப்பதில் மலேசிய அறிவியல் பல்கலைக்கழகம் முதன்மை வகிக்கின்றது. தவிர அத்துறைகளில் ஆராய்ச்சிகள் மேற்கொள்வதற்கும் வழி வகுக்கின்றது.
ஆசிய புத்துருவாக்க விருது
ஆசிய புத்துருவாக்க விருதை (Asian Innovation Award) வென்ற முதல் மலேசியப் பல்கலைக்கழகமாகவும் மலேசிய அறிவியல் பல்கலைக்கழகம் விளங்குகின்றது. தற்சமயம், இந்தப் பல்கலைக்கழகத்தில் 30,118 மாணவர்கள் கல்வி பயின்று வருகின்றனர்.
இயக்குநர்கள் வாரியம்
இயக்குநர்கள் வாரியத்தின் நிர்வாக அதிகாரத்தின் மூலமாகப் பல்கலைக்கழக நிர்வாகம் நடைபெறுகின்றது. இயக்குநர்கள் வாரியத்தில் பல்கலைக்கழக தேர்வு செய்த உறுப்பினர்கள், அரசாங்கத் துறைகளின் பிரதிநிதிகள், மற்றும் மலேசிய உயர்க்கல்வி அமைச்சின் பிரதிநிதிகள் அந்த இயக்குநர்கள் வாரியத்தில் இடம் பெற்றுள்ளனர்.
துணைவேந்தர் தலைமையில் மூன்று இணைவேந்தர்கள் உள்ளனர். தற்போதைய துணைவேந்தராகப் பேராசிரியர் டத்தோ டாக்டர் ஒமார் ஒஸ்மான் இருக்கிறார். இவர் அக்டோபர் 2011இல் அப்பதவியில் நியமிக்கப்பட்டார். பேராசிரியர் ஒமார் ஒஸ்மான், பினாங்கு அம்னோ தொகுதிகளில் ஒன்றின் தலைவராக இருக்கும் டத்தோ சைனல் அபிடின் ஒஸ்மான் என்பவரின் சகோதரர் ஆகும்.
முறைகேள் மன்றம்
சைனல் அபிடின் ஒஸ்மான், பினாங்கு முதலமைச்சரின் மீது 30 மில்லியன் ரிங்கிட் அவதூறு வழக்கைத் தொடர்ந்து இருந்தார். அந்த வழக்கு ஜூன் 2012இல் உயர் நீதிமன்றத்தினால் தள்ளுபடி செய்யப்பட்டது.
ஆகஸ்ட் 2011இல் மலேசிய அறிவியல் பல்கலைக்கழகத்தின் ஊழியர்கள் மீதான புகார்களை விசாரிக்கும், அவர்களின் பிரச்சினைகளைச் சமாளிக்கவும், நிர்வாகத் தவறுகளை அம்பலப் படுத்துபவர்களைப் பாதுகாக்கவும் ஒரு புதிய முறைகேள் மன்றம் உருவாக்கப்பட்டது. அந்த மன்றத்திற்கு கைருல் சே ஆஸ்மி என்பவர் தலைவராக நியமனம் செய்யப்பட்டார். இவர் மலேசிய அறிவியல் பல்கலைக்கழகத்தின் சட்டத் துறை தலைவரும் ஆவார்.
மிண்டென்
மலேசிய அறிவியல் பல்கலைக்கழகத்தின் முதன்மை வளாகம் மிண்டென் (Minden) எனும் பெயரில் அழைக்கப்படுவதும் உண்டு. மிண்டென் என்பது ஒரு ஜெர்மனிய நகரத்தின் பெயர். 1759இல் பிரித்தானியர்களும் பிரெஞ்சுக்காரர்களும் ஜெர்மனிய நகரமான மிண்டெனில் ஒரு சண்டை நடந்தது. அதில் பிரித்தானியர்களுக்கு வெற்றி கிட்டியது.
அந்த வெற்றியை நினைவுபடுத்தும் வகையில், வெளிநாடுகளில் பிரித்தானிய படைகள் தங்கும் இராணுவ முகாம்களுக்கு அந்தப் பெயரும் வைக்கப்பட்டது.
மிண்டென் முதன்மை வளாகத்தைத் தவிர கிளாந்தான், குபாங் கிரியான் நகரில் சுகாதாரத் துறை வளாகமும், நிபோங் திபால் ஸ்ரீ அம்பாங்கில் பொறியியல் துறை வளாகமும் நிறுவப்பட்டுள்ளன.
பள்ளிகள்
மலேசிய அறிவியல் பல்கலைக்கழகம் தன்னுடைய கல்விப் பிரிவிற்கு பள்ளி (ஆங்கிலம்: Faculty), (மலாய்: Pusat Pengajian) எனும் சொல்லைப் பயன்படுத்துகிறது. மற்ற மலேசியப் பல்கலைக்கழகங்கள் கல்விப் பிரிவு, கல்வித் துறை அல்லது கல்வி நிலையம் எனும் சொற்களைப் பயன்படுத்துகின்றன. மலேசிய அறிவியல் பல்கலைக்கழகத்தில் இருபத்து நான்கு கல்விப் பள்ளிகள், 7 கல்விப் பிரிவுகள், 14 கல்வி மையங்கள் உள்ளன.
இருபத்து நான்கு கல்விப் பள்ளிகளில் பயன்முறை அறிவியல், தொழில்நுட்பம் சார்ந்த அறிவியல் பயன்படுத்தும் 12 பள்ளிகள் உள்ளன. இந்தியாவின் KLE பல்கலைக்கழகத்தின் ஒத்துழைப்புடன் மருத்துவத் துறை இயங்கி வருகிறது. இந்தப் படிப்பிற்கு இந்தியா, பெலகம் நகரில் இருக்கும் ஜவகர்லால் நேரு மருத்துவ கல்லூரி தேர்வு செய்யப்பட்டுள்ளது.
மலேசியாவில் 40க்கும் மேற்பட்ட பல்கலைக்கழகங்கள் உள்ளன. அவற்றுள் உயர்மட்ட ஆய்வுகளுக்கு அனைத்து வசதிகளும் கொண்ட ஆறு பல்கலைக்கழகங்களில், மலேசிய அறிவியல் பல்கலைக்கழகமும் ஒன்றாகத் தேர்வு செய்யப்பட்டுள்ளது.
தாராளவாத பள்ளிகள்
தாராளவாத பள்ளிகள் (Liberal arts) என்று அழைக்கப்படுகின்றன. இவை முதன்மை வளாகத்தில் உள்ளன.
தூய அறிவியல் பள்ளிகள்
தூய அறிவியல் பள்ளிகளில் (Pure science) என்று அழைக்கப்படுகின்றன. இவை அனைத்தும் முதன்மை வளாகத்தில் உள்ளன.
சுகாதார அறிவியல் பள்ளிகள்
சுகாதார அறிவியல் பள்ளி (Health science) கிளாந்தானில் உள்ளது.
ஆய்வு வளர்ச்சிப் பணிகள்
மலேசிய அறிவியல் பல்கலைக்கழகத்தின் ஆய்வு வளர்ச்சிப் பணிகளுக்கு அறிவியல் நிதியம் முக்கிய ஆதாரமாக உள்ளது. மூளை நரம்பியல், சுற்றுச்சூழல் அறிவியல், மீன்வளர்ப்பு, உயிரிமருத்துவம், மருந்து ஆய்வுகள், இயற்கை மொழி செயலாக்கம், கணினி உதவியுடன் மொழிபெயர்ப்பு, தகவல் தொழில்நுட்பம், உணவு தொழில்நுட்பம், பாலிமர் அறிவியல் தொழில்நுட்பம், உயிரி தொழில்நுட்பம், தொலைக் கல்வி, புவியியல் தகவல் முறைமை, கட்டமைப்பு ஆய்வு, பருப்பொருள் அறிவியல், பொறியியல், வேதியியல் போன்ற துறைகளுக்கும், மலேசிய அறிவியல் பல்கலைக்கழகம் நிதி ஒதுக்கீடு செய்கிறது.
கடலோர மாசு, சதுப்புநில சுற்றுச்சூழல் மற்றும் கடல் மீன்வளர்ப்பு போன்ற குறுகிய கால ஆராய்ச்சி நோக்கங்களுக்காக, பினாங்கு முதன்மை வளாகத்தில் வசதிகள் செய்து தரப்பட்டுள்ளன.
வெளி இணைப்புகள்
பகுப்பு:மலேசியப் பல்கலைக்கழகங்கள் பகுப்பு:மலேசியாவில் கல்வி
டைபென்சைலிடின் அசிட்டோன்
டைபென்சைலிடின் அசிட்டோன் (Dibenzylideneacetone) என்பது C17H14O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைபென்சாலசிட்டோன் என்ற பெயராலும் இச்சேர்மம் அழைக்கப்படுகிறது. வெளிர்-மஞ்சள் நிறத்தில் திடப்பொருளாகக் காணப்படும் இச்சேர்மம் நீரில் கரையாது. ஆனால் எத்தனாலாலில் கரையும். டைபென்சைலிடின் அசிட்டோன் சூரியத் திரைகளில் மறைப்பானாகவும்,  கரிம உலோக வேதியியலில் ஈனியாகவும் செயல்படுகிறது.
ரெய்னர் லுட்விக் கிளெய்சன் என்ற செருமானிய வேதியியலாளரும் (1851–1930) சுவிசு நாட்டைச் சேர்ந்த வேதியியலாளர் சார்லசு-கிளாடு-அலெக்சாண்டர்-கிளாப்ரெடெயும் (14 ஏப்ரல் 1858 – 1 நவம்பர் 1913) 1881 ஆம் ஆண்டு முதன் முதலில் தயாரித்தனர். Claisen wrote that the German chemist Adolf Baeyer might have synthesized dibenzylideneacetone as early as 1866, although the evidence wasn't clear.
தயாரிப்பு
பென்சால்டிகைடுடன் அசிட்டோன் சோடியம் ஐதராக்சைடு சேர்த்து தண்ணீர்/எத்தனால் ஊடகத்தில் ஒடுக்க வினைக்கு உட்படுத்தி தொடர்ந்து மீள்படிகமாக்கலின் போது இச்சேர்மமும் இதனுடைய மாற்றியமும் உருவாகின்றன
வினைகள்மற்றும் வழிபொருள்
சூரிய ஒளியில் நீண்ட நேரம் வைக்கும் பொழுது ஒரு [2+2] வளையசேர்க்கை வினை முன்னெடுக்கப்பட்டு  நான்கு வளையபியூட்டேன்களின் மாற்றியக் கலவை கிடைக்கிறது இது பல்லேடியம் வேதியியலில் மிகவும் பயன்படுகிறது
குறிப்புகள்
பகுப்பு:கீட்டோன்கள்
ஐசரி கணேஷ்
ஐசரி கே கணேஷ்  (Ishari K Ganesh) சென்னையில் உள்ள வேல்ஸ் பல்கலைக்கழகத்தை நிறுவியவரும் வேந்தரும் தலைவரும் ஆவார். 1980ஆம் ஆண்டில் எம்.ஜி.ஆர் தலைமையேற்ற அரசில் அமைச்சராகப் பணியாற்றிய தமது தந்தை ஐசரி வேலனின் நினைவாக வேல்ஸ் கல்வி அறக்கட்டளையை நிறுவினார். பச்சையப்பா அறக்கட்டளை குழுவின் தலைவராக உள்ளார். தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்தில் இணைந்துள்ள கல்லூரிகளுக்கான கூட்டமைப்பின் செயலாளராகவும் விளங்குகிறார்.
பச்சையப்பன் கல்லூரி அறக்கட்டளை கூட்டத்தின்போது உடனிருந்த அறக்கட்டளை உறுப்பினர் சிவசுப்பிரமணியன் என்பவரை தாக்கியதாக குற்றஞ்சாட்டப்பட்டு நவம்பர் 1, 2011 அன்று கைது செய்யப்பட்டார்.
வெளி இணைப்புகள்
பகுப்பு:1966 பிறப்புகள் பகுப்பு:வாழும் நபர்கள் பகுப்பு:சென்னை நபர்கள்
மாலிப் பேரரசு
வரலாற்றில் மாண்டென் குருஃபாபா எனவும் அறியப்படும் மாலிப் பேரரசு 1230 - 1600 காலப்பகுதியில் மேற்கு ஆப்பிரிக்காவில் நிலவிய மாலின்கே/பம்பாரா/மாண்டின்கா/தியுலாப் பேரரசு ஆகும். சூன்யாத்தா கெயித்தா என்பவரால் நிறுவப்பட்ட இப்பேரரசு, இதன் ஆட்சியாளர்களின், குறிப்பாக மான்சா மூசாவின் செல்வத்துக்காகப் பெரிதும் அறியப்பட்டது. மாலிப் பேரரசே மேற்கு ஆப்பிரிக்காவின் மிகப்பெரிய பேரரசு. பேரரசுக்கு அருகின் இருந்த பகுதிகளிலும், இதன் சிற்றரசுகள், மாகாணங்கள் என்பவற்றைக் கொண்டிருந்த பிற பகுதிகளிலும் தமது மொழி, சட்டங்கள், பழக்க வழக்கங்கள் ஆகியவற்றைப் பரவச் செய்ததன் மூலம் அப்பகுதிகளின் பண்பாட்டில் பெரும் செல்வாக்குச் செலுத்தியது.
மேற்கோள்கள்
பகுப்பு:ஆப்பிரிக்கப் பேரரசுகள் பகுப்பு:ஆபிரிக்காவின் முன்னாள் நாடுகள்
வாசுதேவனூர். அ ஊராட்சி
'''வாசுதேவனூர். அ ஊராட்சி' (Vasudevanur . a Gram Panchayat''), தமிழ்நாட்டின் கள்ளக்குறிச்சி மாவட்டத்தில் உள்ள சின்ன சேலம் வட்டாரத்தில் அமைந்துள்ளது. இந்த ஊராட்சி, கள்ளக்குறிச்சி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1675 ஆகும். இவர்களில் பெண்கள் 827 பேரும் ஆண்கள் 848 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செரியால் சுருள் ஓவியங்கள்
செரியால் சுருள் ஓவியங்கள் ( Cheriyal scroll painting ) என்பது நகாஷி கலையின் பகட்டான பதிப்பாகும். இது தெலங்காணாவின் தனித்துவமான உள்ளூர் வடிவங்களில் நிறைந்துள்ளது. இவை தற்போது இந்தியாவின் ஐதராபாத்து, தெலுங்காணாவில் மட்டுமே தயாரிக்கப்படுகின்றன. சுருள்கள் ஒரு திரைப்படக் கதை வடிவத்தில் வரையப்படுகின்றன. மேலும் இந்தியப் புராணங்களின் கதைகளையும் சித்தரிக்கிறது, பொதுவான கருப்பொருள்களாக கிருஷ்ண லீலை, இராமாயணம், மகாபாரதம், சிவபுராணம், மார்கண்டேய புராணம் மற்றும் கௌடா, மதிகா போன்ற சமூகங்களின் கதைகள்" இதில் வரையப்படுகின்றன.
முன்னதாக, இந்த ஓவியங்கள் ஆந்திரா முழுவதிலும், நாட்டின் பல்வேறு பகுதிகளிலும் பரவலாக இருந்தன. செரியல் சுருள்கள் முந்தைய காலங்களில் தெலுங்காணா முழுவதும் பிரபலமாக இருந்திருக்க வேண்டும். இருப்பினும் தொலைக்காட்சி, திரைப்படங்கள் மற்றும் கணினிகளின் வருகையால் செரியால் நகரத்திலேயே சுருங்கிவிட்டது. thumb| ஒரு சமகால செரியால் சுருள் ஓவியம் வலது|thumb| தற்கால செரியால் பொம்மைகள்
இக்கலை ஒரிசாவின் பட்டாசித்திரத்தைப் போலவே அமைந்துள்ளது. மேலும், வாரங்கலின் செரியலில் பயிற்சி பெற்ற நகாஷி ஒரு தனித்துவமான கலை வடிவமாக உருவானது. இக்கலை வடிவம் மற்றும் நுட்பத்தில் மிகவும் பகட்டானதாக உள்ளது.
வடிவங்கள்
முன்பு நாகாஷி சுருள்கள் மற்றும் பொம்மைகள் கதை சொல்ல பயன்படுத்தப்பட்டது. கலைஞர்கள் அவற்றை உருவாக்கி கதைசொல்லிகளுக்கு வழங்குவார்கள். இப்போது அவை வீடுகளில் சுவர்களை அலங்கரிக்க மட்டுமே பயன்படுத்தப்படுகின்றன. மேலும், முன்பெல்லாம் 60-70 அடி சுருள்கள் உருவாக்கப்பட்டது. தற்காலத்தில் இவ்வளவு பெரியவற்றைத் தொங்கவிட அதிக இடவசதி இல்லாததால், அளவு குறைக்கப்பட்டுள்ளது. எனவே, இப்போது சுருள்கள் முழு உரையை விட ஒரு குறிப்பிட்ட காவியம் அல்லது உரையிலிருந்து சில அத்தியாயங்களை சித்தரிக்கின்றன.
நவீன காலம்
இன்று உள்ளூர் புராணங்களில் இருந்து எடுக்கப்படும் நீண்ட கதைகள் குறைக்கப்பட்டுள்ளன. ஏனெனில் நீண்ட சுருள்களுக்கான பாரம்பரிய புரவலர்கள் இல்லை. கலைஞர்கள் தங்கள் வடிவங்களை மாற்றியமைக்க வேண்டிய கட்டாயத்தில் உள்ளனர். இப்போதெல்லாம் அவர்கள் சுருள்களின் சிறிய பதிப்புகளை வரைகிறார்கள். பாரம்பரிய கதைகளில் இருந்து ஒரு அத்தியாயம் அல்லது பாத்திரத்தைமட்டுமே சித்தரிக்கின்றனர். இவை நவீன வீடுகளின் சுவர்களில் தொங்கவிடப்படலாம். மேலும், பாரம்பரிய முறையில் வண்ணங்கள் இப்போது தயாரிக்கப்படுவதில்லை. முன்னதாக, அவர்கள் கடல் ஓடுகளில் இருந்து எடுக்கப்பட்ட இயற்கையான வெள்ளையையும், விளக்கெண்ணெய்யிலிருந்து கருப்பு மற்றும் மஞ்சளிலிருந்து மஞ்சள் நிறத்தையும் பயன்படுத்தினர்.
அறிவுசார் சொத்து உரிமை
செரியால் சுருள் ஓவியங்கள் 2008 இல் அறிவுசார் சொத்து உரிமைகள் பாதுகாப்பு அல்லது புவியியல் குறியீட்டுத் தகுதியைப் பெற்றது.
வெளி இணைப்புகள்
பகுப்பு:அனுமக்கொண்டா மாவட்டம் பகுப்பு:தெலங்காணாவின் பண்பாடு
முனைவர். கர்ணிசிங் சுடுதல் வெளி
'''முனைவர். கர்ணிசிங் சுடுதல்வெளி''' புது தில்லியில் உள்ள ஓர் சுடுதல் வெளியாகும். 1982ஆம் ஆண்டு நடந்த 9வது ஆசிய விளையாட்டுப் போட்டிகள் போது சூரஜ்குண்ட் சாலையில் கட்டப்பட்டது.2010 பொதுநலவாய விளையாட்டுக்களுக்காக முழுவதுமாக இடிக்கப்பட்டு சீரமைக்கப்பட்டுள்ளது.உலகின் நவீன வசதிகளைக் கொண்டு மிகச்சிறந்த நிகழிடமாக விளங்குகிறது.ரூ.150 கோடி செலவில் 13 மாதங்களில் இப்பணி நிறைவேற்றப்பட்டுள்ளது.
வசதிகள்
72 ஏக்கர் பரப்பில் கட்டப்பட்டுள்ள இந்த வளாகம் ஆறு பகுதிகளாக பிரிக்கப்படுள்ளது.
10 மீ சுடுவெளிக்காக குளிரூட்டப்பட்ட உள்விளையாட்டரங்கம் கட்டப்பட்டுள்ளது.500 பார்வையாளர்கள் காண வகை செய்யப்பட்டுள்ளது.இரு தனி மின்வழங்கிகளிலிருந்து தடங்கலில்லாதிருக்க மின்வசதி பெறப்பட்டுள்ளது.
25 மீ சுடுவெளி பார்வையாளர் பகுதி மட்டும் மூடப்பட்டிருக்கும் வெளி விளையாட்டரங்கமாகும். இங்கு 50 சுடுபுள்ளிகள் அமைக்கப்பட்டிருக்கின்றன.
வளாகம் முழுவதும் பசுமையான தாவரங்கள் நடப்பட்டு அழகாகத் தோற்றமளிக்கிறது.இங்கு தங்குபவர்களின் வசதிக்காக தன்னிறைவு பெற்ற விடுதி ஒன்று 200 நபர்கள் தங்குமளவிற்கு கட்ட திட்டம் உள்ளது.
முனைவர் கர்ணிசிங்
இவ்விளையாட்டு வசதிக்கு முன்பு தன்னாட்சி நிலவிய பிகானீர் மாநிலத்தின் மன்னர் முனைவர் கர்ணிசிங் அவர்களது சுடுதல் திறமையை நினைவு கூறும் வகையில் அவரது பெயர் இடப்பட்டது.அவரது சிறந்த சுடுதல் திறமைக்காக 1961ஆம் ஆண்டு அவருக்கு அருச்சுனா விருது வழங்கப்பட்டிருந்தது.மேலும் அவர் 1962ஆம் ஆண்டில் நடந்த 38வது உலக சுடுதல் சாதனையாளர் போட்டியில் வெள்ளிப் பதக்கம் பெற்றார்.
வெளியிணைப்புகள்
பகுப்பு:இந்திய விளையாட்டரங்குகள் பகுப்பு:தில்லி பகுப்பு:சுடுதல் (விளையாட்டு)
மூன்றாம் அனஸ்தாசியுஸ் (திருத்தந்தை)
திருத்தந்தை மூன்றாம் அனஸ்தாசியுஸ் (இறப்பு: ஜூன் 915) ஏப்ரல் 911 முதல் ஜூன் 913 வரை திருத்தந்தையாக இருந்தவர். இவர் உரோம் நகரில் பிறந்தார். மூன்றாம் செர்ஜியுஸுக்கு முறைகேடாகப் பிறந்த மகன் என சிலர் கூறுவர்.
தியோடேரா Theodora என்பவரின் கட்டுப்பாட்டில் திருப்பீடம் இருந்தபோது இவரின் ஆட்சிக்காலம் அமைந்தது. தியோடேராவின் விருப்பத்தால் தான் இவர் ஆட்சியேற்றார் என்பர். இவரின் ஆட்சிக்காலம் பற்றி தகவல் வேறெதுவும் இல்லை.
இவரின் ஆட்சியில் ரோலோ நகர நோர்மானியர்களுக்கு மறைபரப்பப்பட்டது.
இவரின் கல்லறை புனித பேதுரு பேராலயத்தில் உள்ளது.
மேற்கோள்கள்
பகுப்பு:திருத்தந்தையர்கள் பகுப்பு:இத்தாலியர் பகுப்பு:913 இறப்புகள் பகுப்பு:இத்தாலிய திருத்தந்தையர்கள் பகுப்பு:ஒன்பதாம் நூற்றாண்டு பிறப்புகள்
எகிப்து உச்ச நீதிமன்றம்
எகிப்து உச்ச நீதிமன்றம் எகிப்து நாட்டின் தலைநகர் கைரோவில் உள்ளது. இந்த உச்ச நீதி மன்றம் உயர் நீதிமன்ற மேல் முறையீட்டு மனுக்களை விசாரித்து தீர்ப்பினை வழங்கும். உயர் நீதிமன்றம் மற்றும் நிர்வாக நீதிமன்றங்களுக்கு இடையில் உள்ள பிரச்சனைகளை தீர்ப்பதற்கு இந் நீதிமன்றம் அதிகாரம் அளிக்கிறது
நீதிமன்றத்தின் அரசியலமைப்பு
இந்த நீதிமன்றம் எகிப்து அரசியலமைப்பு சட்டத்தின் படி கட்டமைக்கப்பட்டது.
நீதிபதிகள்
நீதிபதிகள் எகிப்து நாட்டின் பிரதம மந்திரியால் நியமிக்கப்படுகிறார். நீதிபதிகளின் ஓய்வுக்கால வயது 70 ஆகும்.
தலைமை நீதிபதி
தற்போது தலைமை நீதிபதியாக அப்துல் வஹாப் அப்துல் ரஸாக் பதவி வகிக்கிறார்.
மேற்கோள்கள்
பகுப்பு:உச்ச நீதிமன்றங்கள் பகுப்பு:எகிப்து
நீர்முளை ஊராட்சி
நீர்முளை ஊராட்சி (Neermulai Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள தலைஞாயிறு வட்டாரத்தில் அமைந்துள்ளது. இந்த ஊராட்சி, வேதாரண்யம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2471 ஆகும். இவர்களில் பெண்கள் 1302 பேரும் ஆண்கள் 1169 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
விண்டோஸ் தொடர்புக் கட்டமைப்பு
விண்டோஸ் தொடர்புக் கட்டமைப்பு  (Windows Communication Foundation, சுருக்கமாக WCF), முன்பு "இண்டிகோ" எனறு அறியப்பட்டது, .நெட் ஃபிரேம்வர்க்கில் அமைந்துள்ள ஓர்  பயன்பாட்டு நிரலாக்க இடைமுகம் (API) ஆகும். தொடர்புள்ள சேவைசார்பயன்பாட்டிகளை கட்டமைக்க இது பயனாகிறது.
எளிளுரை
இதனை Windows Communication Foundation என்று ஆங்கிலத்தில் குறிப்பிடுகின்றனர். இந்த விண்டோஸ் தொடர்புக் கட்டமைப்பானது புதிய சேவைசார்பயன்பாட்டிகளை ( service oriented application ) உருவாக்கப் பயன் படும் .நெட்டின் மேம்பட்ட நிரல் மாதிரி ) programming model ) ஆகும். thumb|வழங்கி நுகர்வி செயல்பாடு உதரணமாக: குறிபிட்ட ஊரின் அஞ்சல் குறியீட்டு எண் நமக்குத் தெரியும் என வைத்துக் கொள்வோம், ஒரு சேவை வழங்கும் வழங்கி ( server ) நாம் அ.கு.எண்ணை அனுப்பினால் அங்கு நிலவும் வெப்பநிலையை அனுப்பும்; இந்தகைய பயன்பாட்டிகளை ( applications ) இணைய சேவைகள் ( web services ) என அழைக்கிறோம்.
ஒரு WCF பயன்பாட்டியில் ( application ) வேண்டுகோளும் (request) அதற்குரிய பதிலும் (response) மட்டுமே இருக்கும். எனவேதான் இதனை ஒப்பந்த சேவைகள் ( service contracts ) என அழைக்கிறோம்.
அருகிலிருக்கும் படத்தைக் காணவும்
இறுதித்தொடர்பிகள் அல்லது இறுதிப் புள்ளிகள்
இதனை endpoints எனக் குறிப்பிடப்படுகிறது. நாம் உருவாக்கியுள்ள WCF சேவைகள் உலகில் உள்ள பிற பயன்பாட்டிகளுடன் (applications) தொடர்பை ஏற்படுத்த வேண்டுமென்றால் அவைகள் ஒரு குறிப்பிட்ட முகவரியைப் பெற்றுக் காணப்பட வேண்டும். அதைச் செய்யவே இந்த இறுதித்தொடர்புப் புள்ளிகள் உபயோகம் செய்யப்படுகின்றன.
இறுதித்தொடர்பி ஒப்பந்தம்
என நான்கு வகைப்படும்.
இறுதித்தொடர்பியின் செயல்பாடு
இதனை Behaviors எனக் குறிப்பிடப்படுகிறது.
மேற்கோள்கள்
பகுப்பு:மைக்ரோசாப்ட்
சாப்ரான் யுத்தம்
சப்ரான் யுத்தம் (ਸਭਰਾਵਾਂ ਦੀ ਲੜਾਈ, Battle of Sobraon) என்பது பிரித்தானிய கிழக்கிந்திய நிறுவனத்துக்கும் சீக்கியப் பேரரசின் கல்சாப்படை எனப்படும் சீக்கியப்படையினருக்கும் இடையில் 1846ல் பஞ்சாபில் சத்லஜ் ஆற்றின் வடக்கேயுள்ள சப்ரான் எனும் சிற்றூரில் நிகழ்ந்த யுத்தமாகும். முதலாவது ஆங்கில சீக்கியப் போர்களில் இப்போரே ஆங்கிலேயர்கள் செய்த கடுமையான போராகும். சீக்கியப் படைத்தளபதி குலாப்சிங் சீக்கியப்படையைக் கலைத்துவிடுவதாகவும் இதற்குப் பதிலாக காஷ்மீரைக் கொடுக்க வேண்டுமென்றும் போர் நடப்பதற்கு முன்பே உடன்படிக்கை செய்துகொண்டார். அதன்படி போர் உச்சநிலையை அடையும்போது இவர் படைத்தலைவர் பொறுப்பைத் துறந்துவிட்டார். தலைவனில்லாத படையை ஆங்கிலேயர்கள் மிக எளிதாக வென்றுவிட்டனர்.
வெளியிணைப்புகள்
பகுப்பு:1846 பகுப்பு:19 ஆம் நூற்றாண்டுப் போர்கள் பகுப்பு:இந்திய விடுதலைப் போராட்டம்
அறநாரை தர்மராஜாகுளம் கோயில்
அறநாரை தர்மராஜாகுளம் கோயில் தமிழ்நாட்டில் பெரம்பலூர் மாவட்டம், அறநாரை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குமுதினி தியாகி
துணை லெப்டினென்ட் குமுதினி தியாகி (Kumudini Tyagi) இந்தியக் கடற்படை போர்க்கப்பல்களில் இருந்து இயங்குவதற்காக நியமிக்கப்பட்ட முதல் இரண்டு பெண்களில் குமுதினி தியாகியும் ஒருவர், மற்றொருவர் இரீதி சிங் ஆவார்.
ஆரம்ப கால வாழ்க்கை
குமுதினி தியாகி காசியாபாத்தில், 1997 இல் பிரவேசு குமார் தியாகி மற்றும் இரீனா தியாகி ஆகியோருக்கு பிறந்தார். இந்த குடும்பம் மீரட்டின் கார்கோடாவைச் சேர்ந்தது. ஆனால் 1983இல் காசியாபாத்திற்கு குடிபெயர்ந்தது. இவரது தாத்தா, சுரேஷ் சந்த் தியாகி உத்தரப் பிரதேசக் காவல்துறையில் துணை ஆய்வாளராக இருந்தார். இவரது தந்தை ஒரு பாதுகாப்பு நிறுவனத்தை நடத்தி வருகிறார். குமுதினியின் பாட்டியின் பெயர் இராஜேஷ் குமாரி தியாகி என்பதாகும். இவருக்கு அபூர்வா தியாகி என்ற ஒரு தம்பி இருக்கிறார். அபூர்வா ஒருங்கிணைந்த பாதுகாப்பு சேவைகளின் எழுத்துத் தேர்வையும் முடித்துள்ளார். இந்த குடும்பம் காசியாபாத்தின் சஞ்சய் நகர் பிரிவு -23 இல் வசிக்கிறது
கல்வி
குமுதினி தனது இடைநிலைக் கல்வியை ராஜ்நகர் புனித பால் கல்விக் கழகத்திலிருந்தும்], சி.எஸ்.சாபில் தாஸ் பொதுப் பள்ளியிலிருந்து] தனது மேல்நிலைக் கல்வியையும் பெற்றார். பின்னர், ஏபிஇஎஸ் பொறியியல் கல்லூரியில் கணினி அறிவியலில் இளங்கலை தொழில்நுட்பத்தைப் பெற்றார். இவர் பாதுகாப்புப் படைகளில் சேருவதில் ஆர்வமாக இருந்தார். மேலும் கிரண் செகாவத்திற்கு 2015இல் ஏற்பட்ட துயர சம்பவம் இவரை ஆழமாக பாதித்தது. இவர் மிகவும் இலாபகரமான ஒரு மாற்று வேலை வாய்ப்பைக் கொண்டிருந்தாலும், 2018 திசம்பரில் கடற்படையில் நியமிக்கப்பட்டார். இவரது குடும்பத்தினர் இவரை ஒரு புத்திசாலித்தனமான, ஆனால் பொருத்தமான பெண் என்று வர்ணிக்கிறார்கள்.
தொழில்
குமுதினி கொச்சியின் தெற்கு கடற்படை கட்டளையிலிருந்து 22 வது அதிகாரிகள் பயிற்சி கழகத்தின் பாடத்திட்டத்தை முடித்தார். சோர்டிஸ் மற்றும் சிமுலேட்டர் விமானங்கள் உட்பட 60 மணிநேர பறக்கும் பயிற்சியும் இதில் அடங்கும். பயிற்சியின்போது, 2019 இன்டர் ஸ்க்ராட்ரான் நோவீஸ் எக்ஸ்-கன்ட்ரி போட்டியில் பெண்கள் பிரிவில் முதல் இடத்தைப் பிடித்தார், 8 கி.மீ ஓட்டத்தில் 46 நிமிடம் 29 வினாடிகளில் பிடித்தார்.
செப்டம்பர் 21, 2020 அன்று, குமுதினி இந்திய கடற்படையின் ஹெலிகாப்டர் கடற்படையில் ஒரு பார்வையாளராக (வான்வழி தந்திரோபாயர்) சேர்க்கப்பட்டார். கொச்சியின் ஐ.என்.எஸ் கருடாவில் நடைபெற்ற ஒரு விழாவில், "கண்காணிப்பாளர்கள்" என்று பட்டம் பெற்றதற்காக "சிறகுகள்" வழங்கப்பட்ட நான்கு பெண்கள் அதிகாரிகள் மற்றும் இந்திய கடலோர காவல்படையின் மூன்று அதிகாரிகள் உட்பட 17 அதிகாரிகள் குழுவில் இவர் ஒருவராக இருந்தார். . கோவிட்-19 நிலைமை காரணமாக இவரது குடும்பத்தினர் வரலாற்று நிகழ்வில் கலந்து கொள்ள முடியவில்லை.
குறிப்புகள்
பகுப்பு:வாழும் நபர்கள் பகுப்பு:1997 பிறப்புகள்
மோட்டூர்
மோட்டூர் (MOTTUR) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
அமைவிடம்
கொத்தபேட்டா ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 2 கிலோமீட்டர் தொலைவிலும், மாநிலத் தலைநகரான சென்னையில் இருந்து 268 கிலோமீட்டர் தொலைவிலும் உள்ளது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
கப்பூர் செய்தருளீஸ்வரர் கோயில்
கப்பூர் செய்தருளீஸ்வரர் கோயில் தமிழ்நாட்டில் விழுப்புரம் மாவட்டம், கப்பூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:விழுப்புரம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மிந்த்ரா
மிந்த்ரா (ஆங்கில மொழி: Myntra) இந்தியாவின் கர்நாடக மாநிலம் பெங்களூரை தலைமையிடமாகக் கொண்ட ஒரு முக்கிய இந்திய ஒய்யார இணைய வணிக நிறுவனம் ஆகும். இந்த நிறுவனம் தனிப்பயனாக்கப்பட்ட பரிசு பொருட்களை விற்க 2007 இல் நிறுவப்பட்டது. மே 2014 இல், மிந்த்ராவை பிளிப்கார்ட் வாங்கியது.
வரலாறு
மிந்த்ரா முகேஷ் பன்சால், அசுதோஷ் லவாணியா மற்றும் வினீத் சக்சேனா ஆகியோரால் நிறுவப்பட்டது. தேவைக்கேற்ப தனிப்பயனாக்கப்பட்ட பரிசு பொருட்களை விற்றது. இது ஆரம்ப ஆண்டுகளில் B2B (வணிகத்திலிருந்து வணிகம்) மாதிரியில் இயங்கியது. 2007 மற்றும் 2010 க்கு இடையில், டி-ஷர்ட்கள், குவளைகள், மவுஸ் பேட்கள் மற்றும் பிற தயாரிப்புகளைத் தனிப்பயனாக்க இந்த தளம் வாடிக்கையாளர்களை அனுமதித்தது.
2011 ஆம் ஆண்டில், மிந்த்ரா ஒய்யார மற்றும் வாழ்க்கை முறை தயாரிப்புகளை விற்கத் தொடங்கியது மற்றும் தனிப்பயனாக்கலில் இருந்து விலகியது. 2012 க்குள் 350 இந்திய மற்றும் சர்வதேச பிராண்டுகளின் தயாரிப்புகளை மிந்த்ரா வழங்கியது. வலைத்தளம் ஃபாஸ்ட்ராக் கடிகாரங்கள் மற்றும் 'Being Human' ஆகிய பிராண்டுகளை அறிமுகப்படுத்தியது.
2014 ஆம் ஆண்டில் மிந்த்ராவை ஃபிளிப்கார்ட் inr 20000000000 மதிப்புள்ள ஒப்பந்தத்தில் வாங்கியது. இரண்டு பெரிய பொது பங்குதாரர்களான டைகர் குளோபல் மற்றும் அக்செல் பார்ட்னர்களால் இந்த கொள்முதல் பாதிக்கப்பட்டது. மைந்த்ரா ஃப்ளிப்கார்டின் உரிமையின் கீழ் சுயாதீனமாக செயல்படுகிறது. இந்த நிறுவனம் "ஒய்யார உணர்வுள்ள" நுகர்வோர் மீது அதிக கவனம் செலுத்துகிறது. பகுப்பு:பெங்களூரில் உள்ள நிறுவனங்கள்
வன்முறை வன்முறையைப் பிறப்பிக்கிறது
[[File:It Shoots Further Than He Dreams.jpg|alt=|thumb|அவன் கனவு கண்டதைவிடை இது அதிக தூரம் சுடுகிறது
(யோன் எப். நொட், மார்ச்சு 1918)]] வன்முறை வன்முறையைப் பிறப்பிக்கிறது (violence begets violence) என்பது அறப் போராட்ட வழிமுறையின் ஒரு முக்கிய கருத்துரு ஆகும். "வயலன்சு பிகெற்சு வயலன்சு" என்ற சொற்தொடரை மார்ட்டின் லூதர் கிங் 1950களில் தனது பேச்சு ஒன்றில் பயன்படுத்தினார். இந்தக் கருத்துரு அவரதும் மகாத்மா காந்தி போன்ற பல்வேறு அறவழிப் போராட்டத் கோட்பாட்டாளர்களினதும் முதன்மை வாதங்களில் ஒன்றாகும்.
மார்ட்டின் லூதர் கிங்
"வன்முறையின் முதன்மையான பலவீனம் என்பது அது ஒர் இறங்குமுக சுருள். எதை அழிக்க முனைகிறதோ அதையே பெற்றுக்கொள்கிறது.  தீயதைக் குறைப்பதை விடுத்து அது பெருக்கிறது.  வன்முறையால் பொய் சொல்பவரைக் கொல்லலாம், ஆனால் பொய்யைக் கொல்ல முடியாது, உண்மையை நிரூபிக்க முடியாது.  வன்முறையால் வெறுப்பவரைக் கொல்லாம், ஆனால் வெறுப்பைக் கொல்ல முடியாது.  மாற்றாக, வன்முறை வெறுப்பை அதிகரிக்கிறது.  வன்முறையை வன்முறையால் பதிலளிப்பது வன்முறையை பெருக்கி, ஏற்கனவே விண்மீன்கள் அற்று இருக்கும் இரவை மேலும் இருட்டாக்கும்.  இருளை இருளால் அகற்ற முடியாது, ஒளியாலேயே முடியும்.  வெற்றுப்பால் வெறுப்பை அகற்ற முடியாது, அன்பாலேயே முடியும்."
மேலும் அவர் தனது நோபல் பரிசுப் பேச்சில் பின்வருமாறு கூறுகிறார்:
"வன்முறை நடைமுறைக்குப் பொருந்தாது, ஏன் என்றால் அது அனைவரது அழிவிலும் முடியும் ஒர் இறங்குமுக சுருள். வன்முறை அறமற்றது ஏன் என்றால் எதிரியின் புரிந்துணர்வை வெல்லாமல் இழிவுபடுத்த முனைகிறது.  மாற்றப் பார்க்காமல் அழிக்க முனைகிறது.  வன்முறை அறமற்றது ஏன் என்றால் அது அன்பால் அல்லாமல் வெறுப்பால் செழிப்படைகிறது.  குமுகத்தை அழிக்கிறது. சகோதரத்துவத்தை ஏலாமல் செய்கிறது.  சமூகத்தை உரையாடலில் அல்லாமல் தன்னுரையில் விடுகிறது.  தப்பிப்பிழைத்தவர்களிடம் கசப்புத்தன்மையையும் அழித்தவர்களிடம் கொடூரத்தையும் உருவாக்கின்றது."
மேற்கோள்கள்
பகுப்பு:அறப்போராட்ட கருத்துருக்கள்
தக்கலை செம்பிடாரி அம்மன் கோயில்
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உணவகம்
புகலிடத் ஈழத்தமிழரும் உணவகங்களும்
பல வேறு வேலைகள் செய்த ஈழத்தமிழர் 1983 பின்னர் பெருந்தொகையாக மேற்குநாடுகளுக்குப் புகலிடம் சென்றனர். இவ்வாறு சென்றவர்கள் பலருக்கு தமது முன்னைய தொழிற்துறைகளில் வேலை பெற வாய்ப்புக்கள் அவ்வளவு கிட்டவில்லை. கல்வித்தகமை, வேற்று நாட்டு அனுபவங்கள் சென்ற இடங்களில் தகுந்தவாறு பொருட்படுத்தப்படவில்லை. மேலும், பலர் சொத்துக்களை இழந்து புகலிடம் செற்றதால் பண வளமும் அற்று இருந்தார்கள்.
குறைந்த சம்பளமும் கடின உடலுழைப்பும் தேவைப்பட்ட வேலைகளை வசதி படைத்த மேற்குநாட்டினர் அவ்வளவு நாடுவதில்லை. இதனால் ஒப்பீட்டளவில் உணவகங்களில் வேலை செய்ய தமிழர்களுக்கு வாய்ப்புக்கள் கிடைத்தன. இதனால் பல உணவகங்களில் தமது வேலையைத் தொடங்கினார்கள்.
மேற்கோள்கள்
பகுப்பு:சுற்றுலா
விராத்ஸ்சாஃப்
விராத்ஸ்சாஃப்  (Wrocław, ; Breslau ), போலந்து நாட்டின் மேற்குப் பகுதியில் கீழ் சிலேசியாவில் ஓத்ரா ஆற்றின் கரையில் அமைந்துள்ள ஓர் நகரமாகும். இதுவே மேற்கு போலந்தின் மிகப்பெரும் நகரமாகும்.
வரலாற்றில் சிலேசியாவின் தலைநகரமாக விளங்கிய விராத்ஸ்சாஃப் தற்போதைய கீழ் சிலேசிய வாய்வோதெஷிப்பின் தலைநகரமாக உள்ளது. கடந்த காலத்தின் பல்வேறு நேரங்களில் இந்த நகரம்  போலந்து இராச்சியம் (1025 - 1385), பொகீமியா, ஆத்திரியா, பிரசியா, அல்லது செருமனி நாடுகளின் அங்கமாக இருந்துள்ளது.1945ஆம் ஆண்டு முதல் இரண்டாம் உலகப் போருக்குப் பின் ஏற்பட்ட எல்லை வரையறுப்புகளின்படி போலந்து நாட்டில் உள்ளது. 2010ஆம் ஆண்டு கணக்கெடுப்பின்படி இந்நகர மக்கள்தொகை 632,996 ஆகும். இது போலந்தின் நான்காவது மிகப்பெரும் நகரமாகும்.
யூஈஎஃப்ஏ யூரோ 2012 போட்டிகள் நடைபெறும் எட்டு இடங்களில் ஒன்றான விராத்ஸ்சாஃப்பில் 2014ஆம் ஆண்டுக்கான  ஆண்கள்  கைப்பந்து  உலக வாகையர் போட்டிகள் நடக்க உள்ளன. மேலும் 2016ஆம் ஆண்டிற்கான ஐரோப்பிய பண்பாட்டுத் தலைநகரமாகவும் தெரிந்தெடுக்கப்பட்டுள்ளது. 2017ஆம் ஆண்டில் ஒலிம்பிக் போட்டிகளில் தெரிவாகாத 37 விளையாட்டுக்களுக்கான உலக விளையாட்டுப் போட்டிகள் இங்கு நடத்த தெரிவாகியுள்ளது.
வெளி இணைப்புகள்
பகுப்பு:போலந்தின் நகரங்கள்
ஆர்கே கண்ணா டென்னிஸ் வளாகம்
right|thumb|வளாகத்தின் மத்திய ஆடுகளம் ஆர்கே கண்ணா டென்னிஸ் வளாகம் (R.K. Khanna Tennis complex)புதுதில்லியில் அமைந்துள்ள ஓர் டென்னிசு விளையாட்டரங்கமாகும்.1970ஆம் ஆண்டு முதல் இயங்கிவரும் இவ்வளாகம் 1982ஆம் ஆண்டு நடந்த ஆசிய விளையாட்டுப் போட்டிகள் போது டென்னிசு போட்டிகள் நிகழிடமாக விளங்கியது.2010 பொதுநலவாய விளையாட்டுக்களுக்காக ரூ.65 கோடி செலவில் 11,500 ச.மீ பரப்பில் முற்றிலும் சீரமைக்கப்பட்டுள்ளது. பொதுநலவாய விளையாட்டுக்களில் டென்னிசு ஓர் போட்டியாக 2010 தில்லி விளையாட்டுகளின் போதுதான் எடுத்துக்கொள்ளப்படுகிறது.
வெளியிணைப்புகள்
பகுப்பு:தில்லியில் விளையாட்டு பகுப்பு:இந்திய விளையாட்டரங்குகள் பகுப்பு:டென்னிஸ் மைதானங்கள்
அரத்தாள்
அரத்தாள் அல்லது மண் கடதாசி(Sand Paper) என்பது உரோஞ்சும் தன்மை கொண்ட கரடுமுரடான துணிக்கைகள் ஒட்டப்பட்ட கடினமான கடதாசி ஆகும். இது மரம், சீமெந்து சாந்தினாலான கட்டடம், உலோகங்கள் முதலானவற்றின் மேற்பரப்புகளை ஒப்பமாக்குதல் மற்றும் மேற்பரப்புகளில் படிந்துள்ள அழுக்குகளை அகற்றுதல் முதலானவற்றில் பயன்படுகின்றது.
பகுப்பு:கட்டிடப் பொருட்கள் பகுப்பு:மரவேலைக் கருவிகள் பகுப்பு:கையாற்றல் கருவிகள்
வடிவுக்கரசி
வடிவுக்கரசி (Vadivukkarasi, பிறப்பு: சூலை 7, 1962) ஒரு திரைப்பட மற்றும் தொலைக்காட்சி நடிகை ஆவார். இவர் தமிழ், தெலுங்கு, கன்னடம் மற்றும் மலையாளம் மொழிகளில் 350 க்கும் மேற்பட்ட திரைப்படங்களில் மற்றும் 10 தொலைக்காட்சித் தொடர்களில் நடித்துள்ளார். இவர் நடித்த முதல் தமிழ்த் திரைப்படம் கன்னிப் பருவத்திலே. இத்திரைப்படத்தில் இவர் நடிகர் ராஜேஷுடன் கதாநாயகியாக அறிமுகமானார். இவர் தொடக்கக் காலங்களில் கதாநாயகியாகவும், பின்னர் முன்னணி நடிகர்கள் பலருடனும் தாய், சகோதரி போன்ற கதாபாத்திரங்களும் ஏற்று நடித்திருக்கிறார். மேலும், சில திரைப்படங்களில் எதிர்மறையான பாத்திரங்களும் ஏற்று நடித்து உள்ளார். இவர் முன்னாள் இயக்குநர்  ஏ. பி. நாகராஜனின் உறவினர் ஆவார்.
நான்காம் ஸ்தேவான் (திருத்தந்தை)
திருத்தந்தை நான்காம் ஸ்தேவான் ஜூன் 816 முதல் ஜனவரி 817 வரை திருத்தந்தையாக இருந்தவர்.
வடிவுக்கரசி
வெளி இணைப்புகள்
பகுப்பு:1955 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:சென்னை நடிகைகள் பகுப்பு:20 ஆம் நூற்றாண்டின் இந்திய நடிகைகள்
நான்காம் ஸ்தேவான் (திருத்தந்தை)
மூன்றாம் லியோவுக்கு பின் ஆட்சி ஏற்றார். தனது முன்னவரின் கொள்கையான, குருக்களை விடுத்து பொது நிலை பிரபுக்களுக்கு ஆதரவு அளிப்பதை இவர் விடுத்தார்.
சுகவதி பௌத்தம்
thumb|275px|[[அமிதாப புத்தர் மற்றும் வலது புறம் அவலோகிதேஷ்வரர், இடது புறமாக மகாஸ்தாமபிராப்தர்]]
நான்காம் ஸ்தேவான் (திருத்தந்தை)
பதவி ஏற்ற உடனே (ஜூன் 816) உரோமை குடிமக்களை பிராக்கிஷ் மன்னன் லூயிசிக்கு (Louis) உண்மையாக இருக்க சத்தியம் செய்ய வைத்தார். ஆகஸ்ட் 816-இல் நேரடியாக சென்று லூயிசிக்கு முடிசூட்டினார். பின்பு உரோமுக்கு திரும்பிய அவர், அடுத்த ஆண்டு ஜனவரியில் மரித்தார்.
வெளி இணைப்புகள்
பகுப்பு:817 இறப்புகள் பகுப்பு:திருத்தந்தையர்கள்
கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ்
thumb|கேம்பிரிச்சு ஆங்கிலம்: மேம்பட்ட ஆங்கிலச் சான்றிதலுக்கும் ஐரோப்பிய மொழித் தேர்வுக்குமிடைலான ஒப்பீடு.
சங்கவை (நாவல்)
சங்கவை என்பது ஜோசஃபின் ஜெயசாந்தி எழுதிய ஒரு புதினம் ஆகும். கல்லூரிப் படிப்பிற்காக திருநெல்வேலியிலிருந்து சென்னைக்குச் சென்று விடுதியில் தங்கி படிக்கும் பிரதான கதாபாத்திரம் சங்கவை. தமிழ்ச்செல்வி மற்றும் ஈஸ்வரி அவளது தோழியர். இந்த மூன்று பெண்களின் கல்லூரி வாழ்க்கை மற்றும் அவர்கள் சார்ந்திருக்கும் ஊர்களில் நடக்கும் சம்பவங்கள் கதையாகப் புனையப்பட்டுள்ளது.
கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ்
கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ் (Cambridge English: Certificate in Advanced English (CAE)) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். இது மொழிகளுக்கான குறிப்புதவியின் பொது ஐரோப்பிய கட்டமைப்பின் சி1 (Level C1) மட்டத்திற்குச் சமமானது ஆகும். இது கல்வி, தொழில், குறியேறல் ஆகியவற்றுக்காக பயன்படுத்தப்படுகின்றது.
சங்கவை (நாவல்)
சிறப்பு
927 பக்கங்களைக் கொண்ட சங்கவை, தமிழில் பெண் எழுத்தாளரால் எழுதப்பட்டுள்ள மிக நீண்ட புதினம் என்ற பெருமையைப் பெற்றுள்ளது.
கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ்
வெளி இணைப்புகள்
பகுப்பு:சீர்தரப்படுத்தப்பட்ட தேர்வுகள் பகுப்பு:ஆங்கில மொழித் தேர்வுகள்
சுகவதி பௌத்தம்
சுகவதி பௌத்தம் என்பது மகாயான பௌத்தத்தின் ஒரு பெரும் பிரிவாகும். இப்பிரிவு தென் - கிழக்கு ஆசியவில் பரவலாக பின்பற்றப்படும் பௌத்த பிரிவுகளில் இதுவும் ஒன்றாகும். இது அமிதாப புத்தரை நோக்கிய ஒரு பக்தி சார்ந்த பௌத்த பிரிவாகும்.
சுகவதி பௌத்தம் மகாயான பௌத்த பிரிவுகளான சீன பௌத்தம், மற்றும் ஷிங்கோன் பௌத்தத்தில் ஒரு துணைப்பிரிவாக உள்ளது. மேலும் ஜோடோ ஷு, ஜோடோ ஷின்ஷு போல இது ஒரு தனி பௌத்த பிரிவாகவும் உள்ளது.
சுகவதி பௌத்தம் அமிதாபரின் மீது கொள்ளும் பக்தியின் காரணமாக நிர்வாண நிலை அடையலாம் எனக்கூறுகிறது. அதாவது அமிதாபரின் கருணையால் அவருடைய உலகமான சுகவதியில் பிறக்கு அனைவருக்கும் நிர்வாணம் கிடைக்கும் என் இப்பிரிவினர் கருதுகின்றனர். சுகவதி பௌத்தம் என்பது ஜப்பானில் நிலப்பிரபுக்களின் காலத்தில் மிகவும் பரவலாக பின்றபற்றப்பட்டது. ஏனெனில், வேசிகள் போன்று
பொதுவான பார்வை
சுகவதி பௌத்தம் சுகவதி சூத்திரங்களை சார்ந்து உள்ளது. இந்த சூத்திரங்களை ஆன் ஷிகாவோ என்னும் துறவி கி.பி 148 ஆண்டில் சீன மொழியில் மொழி பெயர்த்தார். குஷன் துறவியான லோகக்சேமவும் சில முக்கியமான சூத்திரங்களை ஆன் ஷிகாவோக்கு பிறகு மொழி பெயர்த்தார். இந்த சூத்திர்ஙக்ள் அமிதாபர் குறித்து அவரது புத்த உலகான சுகவதியை குறித்து விரிவாக கூறப்பட்டுள்ளது.
அமிதாப புத்தர் பல மகாயான சூத்திரஙகளில் குறிப்பிடப்பட்டாலும். விரிவான சுகவதிவியூக சூத்திரமே மிகவும் முக்கியம் வாய்ந்ததாக கருதப்படுகிறது. இந்த சூத்திரத்தில் கௌதம புத்தர், தன்னுடைய சீடர் ஆனந்தரிடம கூறுகிறார். முன்னொரு காலத்தில் தர்மகாரர் என்ற புத்த துறவி, அனைத்து உயிர்க்ளையும் கரையேற்ற வேண்டி பல்வேறு உறுதிமொழிகளை கொண்டார். பின்னர் தன்னுடைய அளவில்லாத நற்கர்மங்க்ளினால் போதிநிலையை அடைந்து தனக்கு என ஒரு புத்த உல்கத்தை படைத்தார். அதுவே சுகவதி என அழைக்கப்படுகிறது.
சுகவதி பௌத்தம் இந்திய பௌத்ததில் மிகச்சிறிய பங்கு வகித்தது. ஆனால் சீனத்தில் இது மிகவும் முக்கியத்துவம் பெற்றது. சீன முழுக்கவும் சுகவதி பௌத்தம் பரவியது. பல்வேறு பௌத்த துறவிகளால் இதன் கருத்துக்கள் செப்பனிடப்பட்டன. பிறகு இது ஜப்பானுக்கு பரவி அங்கே ஜோடோ ஷு என்ற தனிப்பிரிவாக நிலைபெற்றது.
இப்பிரிவின் நம்பிக்கையின் படி, அமிதாப புத்தர் தர்மத்தை தன்னுடைய புத்த உல்கமான சுகவதியில் உபதேசித்துக்கொண்டிருக்கிறார். எனவே சுகவதியில் பிறக்கும் அனைவரும் அமிதாப புத்தரிடமிருந்து நேரடியை தர்மத்தை அறிந்து கொள்கின்றனர். எனவே தான் சுகவதியில் பிறப்பது மிகப்பெரிய பேறாக கருதப்படுகிறது. அமிதாபரிடத்திலிருந்து தர்ம உபதேசனை அறிந்த பிறகு, போதிசத்துவர்களாக வெவ்வேறு உலகங்களுக்கு சென்று அவர்கள் மோட்சம் பெற உதவுகின்றனர்.
சுகவதி பௌத்த சித்தாந்த்த்தில், போதி நிலையை அமிதாபரின் உதவியில்லாமல் அடைவது மிகவும் கடினம். ஏனெனின் நாம் இருப்பது தர்மம் சீர்குலையும் காலம் இது. எனவே தியானத்தின் மூலம் மட்டுமே ஞானம் அடைவது மிகவும் கடினமான செயலாகும். ஆகவே அமிதாப புத்தரின் மீது பக்தி செலுத்துவதன் மூலம் மிகவும் எளிதாக போதி நிலையை அடைய இயலும்.
மத்திய கால கிழக்காசிய கலாசாரத்தில் இந்த நம்பிக்க விவசாயிகள் மற்றும் தூய்மையில்லாத தொழில்களை செய்பவர்களாக கருதப்பட்ட வேசிகள், வேடுவர்கள், மீனவர்க்ள் முதலியவர்களால் இது பரவலாக பின்பற்றப்பட்டது. மற்ற பௌத்த பிரிவுகளில் இல்லாத எளிமையினை சுகவதி பௌத்தம் வழங்கிற்று. அதாவது, அமிதாபரின் பெயரை உச்சரித்தாலே அவரது சுகவதியில் பிறக்கலாம் என்பது அந்த கருத்து. இதை நியான்ஃபோ என அழைக்கப்படுகிறது.இது இந்து மதத்தின் நாம ஜெப முறையுடன் ஒப்பு நோக்கத்தக்கது. சுகவதிவியூக சூத்திரத்தில், அமிதாபர் 48 உறுதுமொழிகள் பூண்டிருப்பதாக கூறப்படுகிறாது. தன் பெயரை 10 முறையேனும் உச்சரிப்பவருக்கு சுக்வதியில் மறுபிறப்பு அளிப்பதாக அமிதாபர் தன்னுடைய 18வது உறுதுமொழியில் கூறுகிறார். இந்த எளிமையே இந்த பிரிவை மிகவும் பிரபலமாக்கியது.
அமிதாயுர்-தியான சூத்திரத்தில் இன்னோரு முறையும் கூறப்பட்டுள்ளது. இந்த சூத்திரத்தில் கௌதம புத்தர் அரசி வைதேகியிடம் எவ்வாறு அமிதாபர் காட்சியளிப்பார் எனபதையும் அவரை நோக்கி எவ்வாறு தியானம் செய்வது என்பதை குறித்தும் விளக்குகிறார். இந்த முறையினை பௌத்த துறவிகள் பின்பற்றுகின்றனர்.
கிழக்கத்திய உலகம்
வஜ்ரயான பௌத்ததில், அமிதாப புத்தரின் சுகவதியை போல், அக்‌ஷோப்ய புத்தருக்கு ஒரு தனி உலகம் உள்ளது. அதை அபிரதி என அழைப்பர். இருந்தாலும் அமிதாபரின் சுகவதியைப் போல், அக்‌ஷோப்யரின் அபிரதி குறித்து மக்களிடத்தில் பரவலாக அறியப்படுவதில்லை.
வெளி இணைப்புகள்
பகுப்பு:பௌத்த பிரிவுகள் பகுப்பு:மகாயான பௌத்தம்
Čistá země
சங்கவை (நாவல்)
விமர்சனங்கள்
ஆயிஷா இரா. நடராசன் 'படித்ததில் பிடித்தது 50க்கு 50' என்கிற தலைப்பில் எழுதிய கட்டுரையில் மிகப் பெரிய நாவல், பெண் கல்வி பற்றிய நாவல் எனக் குறிப்பிட்டிருப்பதோடு பல்வேறு அதிர்ச்சிகளை எதிர்கொள்ளச் செய்கிற நாவல் என்றும் குறிப்பிடுகிறார்.
எழுத்தாளர் இமையம் அண்ணாமலை எழுதியுள்ள விமர்சனக் கட்டுரையில், "சங்கவை ஒரு நாவலல்ல. பல நாவல்களின் தொகுப்பு." என்று எழுதியுள்ளார்.
விருது
2015-ம் ஆண்டிற்கான திருமதி ரங்கம்மாள் தமிழ் நாவல் பரிசு சங்கவை நாவலுக்கு கஸ்தூரி சீனிவாசன் அறநிலையத்தின் வழி கிடைத்த முதல் அங்கீகாரம்.
2016-ம் ஆண்டு திருப்பூர் இலக்கிய விருது விழாவில் சிறந்த தமிழ் நாவலுக்கான பரிசு சங்கவை நாவலுக்கு கிடைத்தது. இவ்விருது கவிஞர் சுகந்தி சுப்பிரமணியம் நினைவாக வழங்கப்படுவதாகும்.
வெளி இணைப்புக்கள்
பகுப்பு:தமிழ்ப் புதினங்கள் பகுப்பு:2014 தமிழ் நூல்கள்
சூரியானந்தர்
சூரியானந்தர் ஒரு சித்தர். 16 ஆம் நூற்றாண்டில் வாழ்ந்தவர். இவரால் பாடப்பட்டவை இரண்டு நூல்கள்.
சூரியானந்தர் பதின்மூன்று,
சூரியானந்தர் இருபத்தைந்து
என்பன அவை. இரண்டும் இரசவாதம் பற்றிக் கூறுகின்றன.
உடல் உறுப்புகளால் செய்யப்படும் பயிற்சிகளை இவர் ‘தீட்சை’ என்கிறார். உடலின் உள்ளுறுப்புகளைத் தூய்மை செய்வதை இவர் ‘சவுக்காரம்’ என்று குறிப்பிடுகிறார்.
பாடல் (எடுத்துக்காட்டு)
சொல்வது என்ன ரேசகத்தை வெளிவிடாதே வெல்வது என்ன கும்பகத்தை அடிவிடாதே செல்வது என்ன கற்பகத்தை மறந்திடாதே கொல்வது என்ன அமுர்து அயிலே பறக்கும் இந்த
அடிக்குறிப்பு
பகுப்பு:சித்தர்கள் பகுப்பு:16 ஆம் நூற்றாண்டுத் தமிழ் நூல்கள்
ஜப்பான் உச்ச நீதிமன்றம்
ஜப்பான் உச்ச நீதிமன்றம் ஜப்பான் நாட்டின் தலைநகர் டோக்கியோவில் உள்ளது.
இந்த நீதிமன்றம் ஜப்பான் அரசியலமைப்பு சட்டத்தின் படி கட்டமைக்கப்பட்டது.
நீதிபதிகள்
பிரதம மந்திரி நீதிபதிகளை நியமிப்பார். நீதிபதிகளின் பதவிக்காலம் 70 வயது வரை ஆகும்.
தலைமை நீதிபதி
தலைமை நீதிபதியாக நாடோ ஓட்டானி பதவி வகிக்கிறார்.
மேற்கோள்கள்
பகுப்பு:நீதிமன்றங்கள் பகுப்பு:உச்ச நீதிமன்றங்கள் பகுப்பு:சப்பான்
பிராட்லி டொனெலன்
பிராட்லி டொனெலன் (Bradleigh Donelan , பிறப்பு: சனவரி 3 1968, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 53 முதல்தர துடுப்பாட்டப் போட்டிகளிலும், 22 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1989-1994 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பிராட்லி டொனெலன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 1 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1968 பிறப்புகள் பகுப்பு:வாழும் நபர்கள் பகுப்பு:சாமர்செட் துடுப்பாட்டக்காரர்கள்
முல்லை முஸ்ரிபா
முஸ்தபா (முல்லை முஸ்ரிபா) இலங்கை கொழும்பு ஜெயந்த வீரசேகரமாவத்த பறகத் மஹால் எனும் முகவரியில் வசித்துவரும் இவர் ஒரு இலங்கை முஸ்லிம் எழுத்தாளராவார். முஸ்தபா எனும் பெயரைவிட முல்லை முஸ்ரிபா எனும் பெயராலே இவர் இலங்கை வாசகரிடம் நன்கறியப்பட்டவர்.
உசாத்துணை
பகுப்பு:இலங்கை முஸ்லிம் எழுத்தாளர்கள்
வோடபோன் இந்தியா
இந்தியா
மே 2006 இன் படி வாடிக்கையாளர்கள்
இது இந்தியாவில் 9678308 பாவனையாளர்கள் அல்லது மொத்தப் (75290092) பாவனையாளர்களின் 12.85%
பகுப்பு:இந்திய தொலைதொடர்பு நிறுவனங்கள்
மட்டக்களப்பு வரலாறு - ஒரு அறிமுகம் (நூல்)
மட்டக்களப்பு வரலாறு - ஒரு அறிமுகம் என்னும் நூல் மட்டக்களப்பு வரலாறு பற்றிய சமகால ஆய்வு நூலாகும்.